**Икки дона йўловчи ташувчи лифт ускуналарини янгилаш**

**хизматини кўрсатиш бўйича**

**ШАРТНОМА \_\_\_\_-сонли**

|  |  |  |
| --- | --- | --- |
| Тошкент шаҳри |  | 2022 йил " " \_\_\_\_\_\_\_\_ |

“Нуронийлар” санаторияси номидан Низом асосида фаолият юритувчи Б.Камалов (кейинги ўринларда Буюртмачи деб аталади) бир томондан ва \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ номидан Устав (ишончнома) асосида фаолият юритувчи \_\_\_\_\_\_\_\_\_\_\_\_\_\_\_\_\_\_\_\_\_ (кейинги ўринларда Ижрочи деб аталади), иккинчи томондан кейинчалик Томонлар деб аталади, ушбу Шартномани қуйидагилар тўғрисида туздилар:

**I. Шартнома предмети**

1.1. Ижрочи Буюртмачининг буюртмаси бўйича **Икки дона йўловчи ташувчи лифт ускуналарини янгилаш** бўйича хизмат кўрсатиш, Буюртмачи эса ушбу хизмат учун пул тўлаш мажбуриятини олади.

1.2. Ижрочи, Буюртмачи томонидан ҳизматлар нархининг 30 % миқдорини олдиндан бўнак (аванс) пул маблағлари ўтказиб берилганидан сўнг, Ўзбекистон Республикасининг норматив-ҳуқуқий ҳужжатлари билан белгиланган нормалари ва қоидаларига риоя этган ҳолда, **30 кун** ичида белгиланган ишларни амалга оширади.

1.4. Томонлар бажарилган ишларнинг далолатномаси ва Ижрочи томонидан амалда кўрсатилган Хизматлар учун белгиланган тартибда расмийлаштирилган ҳисоб-фактура имзоланиб, Буюртмачи Ижрочининг мазкур Шартномада кўрсатилган банк ҳисоб-рақамига барча пул маблағларини ўтказгандан сўнг Хизматлар кўрсатилган деб ҳисобланади.

**II. Томонларнинг ҳуқуқ ва мажбуриятлари**

2.1. Ижрочи қуйидаги ҳуқуқларга эга:

2.1.1. Кўрсатилган хизматлар учун ўз вақтида тўловлар амалга оширилишини талаб қилиш;

2.1.2. Кўрсатилган хизматлар натижасида фойда олиш;

2.1.3. Буюртмачидан шартнома шартларининг бажарилишини талаб қилиш;

2.1.4. Қонун ҳужжатларига мувофиқ бошқа ҳуқуқлар.

2.2. Ижрочи қуйидагиларга мажбур:

2.2.1. Бажарилган хизматлар учун 1 (бир) йил кафолат бериш, кафолат муддати давомида юзага келган носозликларни ўз маблағи ҳисобидан бартараф этиш, таъмирлаш ишларини амалга ошириш;

2.2.2. Хизматини кўрсатиш жараёнида техника, ёнғин, меҳнат муҳофазаси ҳамда санитария қоидалари ва нормалари нормативларига қатъий риоя этиши;

2.2.3. Хизматларнинг сифатли ишлаб чиқарилишини ва буюртмачига етказилишини таъминлаши;

2.2.4. Шартномани бекор қилиш ҳақида буюртмачини 10 кун олдин ёзма равишда огоҳлантириш, ушбу муддат тугагунига қадар эса буюртмачининг тегишли хизматларини узлуксиз ташкил этишни таъминлаши;

2.2.5. Хизматларни сифатли, мазкур Шартноманинг 1.2-бандида кўрсатилган муддатда ва тўлиқ ҳажмда кўрсатиши;

2.2.6. Хизматлар кўрсатиш жараёнида Ижрочи мазкур шартнома шартларига амал қилмасдан, хизматлар сифатининг ёмонлашувига олиб келган барча камчиликларни Буюртмачининг талаби бўйича бир кун давомида бепул тўғрилаши;

2.2.7. Малакали, тажрибали, қўйилган вазифани (хизматни, ишни) амалга ошириш ҳуқуқини берувчи тегишли ҳужжатлари мавжуд бўлган ходимларга хизматларни бажариш жараёнига рухсат этиши;

2.2.8. Ходимлар зиммасига Буюртмачининг ҳудудида одоб-ахлоқ қоидаларига, шунингдек, ички тартибга риоя қилиш мажбуриятини юклаши;

2.2.9. Хизмат кўрсатиш бўйича ишларни шахсан бажариши, мазкур Шартнома шартларини бажаришни учинчи шахсга топширмаслиги;

2.2.10. Қонун ҳужжатларига мувофиқ бошқа мажбуриятлар.

2.3. Буюртмачи қуйидаги ҳуқуқларга эга:

2.3.1. Ишлар, хизматлар сифатли ишлаб чиқарилиши (бажарилиши, кўрсатилиши)ни талаб қилиш;

2.3.2. Ижрочининг фаолиятига аралашмаган ҳолда, шартнома шартларининг бажарилишини назорат қилиш;

2.3.3. Шартномани бекор қилиш тўғрисида 10 кун олдин Ижрочини ёзма равишда огоҳлантириш, бунда кўрсатилган хизматларнинг қийматини белгиланган тартибда тўлаш;

2.3.4. Қонун ҳужжатларига мувофиқ бошқа ҳуқуқлар.

2.4. Буюртмачи қуйидагиларга мажбур:

2.4.1. Бажарилган ишларнинг йиғма далолатномаси ва расмийлаштирилган ҳисоб-фактура асосида кўрсатилган хизматлар учун шартномада кўрсатилган миқдорда Хизматлар ҳақини тўлаши;

2.4.2. Қонун ҳужжатларига мувофиқ бошқа мажбуриятлар.

**III. Хизматлар нархи ва ўзаро ҳисоб-китоблар тартиби**

3.1. Мазкур шартноманинг иловасига мувофиқ хизматлар нархи **\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** сўм 00 тийинни ташкил этади.

3.2. Ижрочи томонидан кўрсатилган хизматлар учун ўзаро ҳисоб-китоблар бажарилган ишларнинг йиғма далолатномаси ва расмийлаштирилган ҳисоб-фактура асосида кўрсатилган хизматлар қиймати 10 банк куни давомида тўлаб берилади.

**IV. Томонларнинг мажбуриятлари**

4.1. Ижрочи шартнома мажбуриятларини ўз вақтида бажармаган ҳолларда, Буюртмачига муддати ўтказиб юборилган ҳар бир кун учун мажбуриятнинг бажарилмаган қисмининг 0,5 фоиз миқдорида пеня тўлайди, бунда пенянинг умумий суммаси кўрсатилмаган хизматлар ойлик нархининг 50 фоизидан ошмаслиги керак.

4.2. Пеня (жарима) тўлаш Томонларнинг зиммасидаги мажбуриятларини бажаришдан ёки бузилишларни бартараф қилишдан озод этмайди.

4.3. Мазкур Шартнома шартларининг бажарилмаслиги ёки тегишли даражада бажарилмаслиги учун Томонлар Ўзбекистон Республикасининг Фуқаролик кодекси талабларида, "Хўжалик юритувчи субъектлар фаолиятининг шартномавий-ҳуқуқий базаси тўғрисида"ги Ўзбекистон Республикаси Қонуни ҳамда Ўзбекистон Республикасининг бошқа норматив-ҳуқуқий ҳужжатларида назарда тутилган жавобгар бўладилар.

4.4. Буюртмачига кўрсатилаётган хизматларнинг сифатини ҳолатини мониторинг ўтказишга шароитлар яратиш.

4.5. Томонларнинг Мазкур Шартномада назарда тутилмаган жавобгарлик чоралари Ўзбекистон Республикаси ҳудудида амалда бўлган фуқаролик қонунчилиги нормаларига мувофиқ қўлланилади.

**V. Мунозарали вазиятларни ҳал этиш тартиби**

5.1. Мазкур Шартномани бажаришда юзага келиши мумкин бўлган низолар ва келишмовчиликлар имкон қадар Томонлар ўртасида музокара ўтказиш йўли билан ҳал этилади.

5.2. Низолар ва келишмовчиликларни Томонлар ўртасида музокара ўтказиш йўли билан ҳал этиб бўлмайдиган ҳолатларда, Ўзбекистон Республикаси қонунчилигида назарда тутилган келишмовчиликларни суддан олдин бартараф қилиш тартиб-таомили амалга оширилгандан сўнг улар Ўзбекистон Республикаси қонунчилигида белгиланган тартибда судга кўриб чиқиш учун берилади.

**VI.Коррупцияга қарши шарт**

6.1 Томонлар:

-томонлар, уларнинг аффилланган (ўзаро боғланган) шахслари ва ходимлари, ушбу шартнома бўйича ўз мажбуриятларини бажаришлари давомида коррупцияга қарши курашиш соҳасидаги Ўзбекистон Республикасининг амалдаги қонун ҳужжатлари талабларининг бузилишига олиб келадиган ва коррупция характерига эга бўлган, шу жумладан (аммо бу билан чекланмай) пора бериш ёки беришни ваъда қилиш, таъмагирлик, пора олишга бевосита ёки билвосита рози бўлиш ҳатти-ҳаракатлари, ҳаракатсизликларини содир этмайдилар.

-томонлар, уларнинг аффиланган вакилларини (ўзаро боғланган) шахслари ва ходимлари бошқа томоннинг ходимлари ёки ваколатланган вакилларини қандайдир тарзда рағбатлантиришдан, шу жумладан пул суммалари, совғаларни тақдим этиш, уларнинг манзилига хизматларни беғараз кўрсатиш ёки бу ходим ёки ваколатланган вакил томонидан уни рағбатлантирувчи томон фойдасига қандайдир ҳатти-ҳаракатларни ҳаракатсизликлар бажарилишини таъминлашга қаратилган ишларни бажаришдан воз кечадилар деб маълум қиладилар.

6.2. Томонда ушбу шартноманинг 6.1.- бандидаги талабларни бузиш, содир этганлиги ёки содир этиши мумкинлиги тўғрисидаги шубҳалар юзага келган ҳолда тегишли Томон бу хақда иккинчи томонни хабардор қилиш, коррупция билан курашиш соҳасидаги Ўзбекистон Республикаси қонун ҳужжатларининг нормалари бузилганлиги фактининг рад этиб бўлмайдиган далиллари мавжуд бўлган ҳолда эса-амалдаги қонун ҳужжатларидаги белгиланган тартибда ваколатланган органларни ҳам хабардор қилиш мажбуриятини ўз зиммасига олади.

**VII. Форс-мажор ҳолатлар**

7.1. Томонлар мажбуриятлар қисман ёки тўлиқ бажарилмаганлиги учун, агар бундай ҳолатлар енгиб бўлмас куч, яъни табиий офатлар, табиий ва техноген тусдаги фавқулодда ҳолатлар ва алоҳида давр оқибати ҳисобланса ва давлатнинг тегишли органлари томонидан тасдиқланса, жавобгарликдан озод қилинади. Бунда мазкур шартнома бўйича мажбуриятларни бажариш муддати мутаносиб равишда ушбу ҳодисалар рўй берган муддатга сурилади.

**VIII. Якунловчи қоидалар**

8.1. Ушбу Шартномага ҳар қандай ўзгартириш ва қўшимчалар фақат улар ёзма шаклда расмийлаштирилиб, Томонларнинг ваколатли вакиллари томонидан имзолангандан сўнг ҳақиқий ҳисобланади. Мазкур Шартноманинг барча иловалари унинг ажралмас қисмини ташкил этади.

8.2. Томонларнинг ҳеч бири мазкур Шартнома бўйича ўз ҳуқуқ ва мажбуриятларини бошқа Томоннинг ёзма шаклдаги розилигисиз бирор бир учинчи томонга бериб юбориши мумкин эмас.

8.3. Ушбу шартнома икки нусхада тузилган. Иккала нусха айнан бир хил бўлиб, бир хил юридик кучга эга. Томонларнинг ҳар бирида мазкур Шартноманинг бир нусхаси бўлади.

**IX. Шартноманинг амал қилиш муддати**

9.1. Ушбу Шартнома имзоланган пайтдан кучга киради ва бир йил давомида ёки муддатидан олдин бекор қилингунига қадар амал қилади.

**X. Томонларнинг манзили ва банк реквизитлари**

|  |  |  |
| --- | --- | --- |
| **"Ижрочи"** |  | **"Буюртмачи"** |
| **-------------------------------------**  **-------------------------------------** |  | **-------------------------------------**  **-------------------------------------** |